**Petr Kodýtek** (s. 17. elokuuta 1998 Sušice, Tšekki) on tšekkiläinen jääkiekkoilija, joka pelaa SM-liigajoukkue Tampereen Ilveksessä. Hän on pelipaikaltaan keskushyökkääjä.

Ura
---

### Seuraura

Kodýtek on HC Plzeňin kasvatti. Kaudella 2013–2014 hän toimi seuran U16-joukkueen kapteenina. Kodýtek oli tehoilla 34+35=69 joukkueen paras maalintekijä ja hän jakoi sisäisen pistepörssin voiton Matyáš Kantnerin kanssa. He jakoivat koko Tšekin U16-sarjan pistepörssin kolmannen sijan. Kodýtek jakoi kahdeksalla osumallaan myös koko sarjan ylivoimamaalipörssin voiton HC Litvínovin Jan Becvarin ja HC Třinecin Patrik Hrehorčákin kanssa. Hän voitti myös Plzeňin sisäisen tehotilaston lukemalla +47. Kodýtek voitti myös tehoilla 6+2=8 sarjan pudotuspelien maalipörssin ja hän sijoittui pistepörssissä toiseksi edellään vain HC Zlínin Jiří Karafiát. Kaudella 2014–2015 Kodýtek toimi Plzeňin U18-joukkueen varakapteenina. Kaudella 2015–2016 hän toimi joukkueen kapteenina.

Kaudella 2016–2017 Kodýtek voittitehoilla 3+16=19 koko Tšekin U20-sarjan pudotuspelien syöttöpörssin ja hän sijoittui pistepörssissä toiseksi edellään vain joukkuetoveri Matyáš Kantner. Kodýtek voitti kauden päätteeksi sarjan mestaruuden. Hän debytoi samalla kaudella myös Plzeňin Extraliga-joukkueessa, jossa Kodýtek pelasi 24 runkosarjaottelua tehopistein 3+3=6 ja kolme playoff-ottelua ilman tehopisteitä sekä kolme Mestarien liigan ottelua tehden yhden maalin. Hän teki miesten pääsarjadebyyttinsä Mestarien liigan kolmannella kierroksella 8. syyskuuta 2016 norjalaista Stavanger Oilersia vastaan. Kodýtek merkittiin Plzeňin kolmossentteriksi laidoilleen Jakub Lev ja Nick Johnson. Ensimmäisen pääsarjamaalinsa Kodýtek teki CHL:n pudotuspelien ensimmäisen kierroksen toisessa ottelussa 11. lokakuuta 2016 sveitsiläistä HC Luganoa vastaan. Extraliga-debyyttinsä hän teki 16. lokakuuta 2016 HC Sparta Prahaa vastaan. Kodýtek merkittiin Plzeňin kolmossentteriksi laidoilleen Tomáš Svoboda ja Tomáš Vondráček. Hän sai ottelussa jääaikaa 9.41 minuuttia, josta ylivoimalla 1.14 minuuttia. Kodýtek keräsi ottelusta teholukeman –1. Ensimmäisen Extraliga-maalinsa hän teki seitsemännessä ottelussaan 30. lokakuuta 2016 vieraissa HC Kometa Brnoa vastaan. Kodýtek pelasi kauden aikana miesten pelejä myös neljä runkosarja- ja yhden playoff-ottelun lainalla Tšekin kolmanneksi korkeimmalla sarjatasolla 2. česká hokejová ligan HC Klatovyssa.

Kodýtek pelasi kaudella 2017–2018 Extraligassa 29 runkosarjaottelua tehopistein 3+3=6 ja kolme playoff-ottelua ilman tehopisteitä. Hän pelasi miesten pelejä myös lainalla yhdeksän ottelua sarjatasoa alempana 1. česká hokejová ligan HC Litoměřicessa sekä neljä ottelua 2. ligan HC Klatovyssa. Kaudella 2018–2019 Kodýtek pelasi Extraligassa 52 runkosarjaottelua tehopistein 9+14=23 ja 13 playoff-ottelua tehopistein 1+1=2. Mestarien liigassa hän pelasi 12 ottelua tehopistein 5+5=10. Kodýtek teki Extraliga-uransa ensimmäisen playoff-maalin seitsemännessä puolivälieräottelussa 30. maaliskuuta 2019 HC Olomoucia vastaan. Hänen osumansa jäi Plzeňin 3–2-voittoon päättyneen ottelun voittomaaliksi ja se ratkaisi joukkueelle välieräpaikan. Tammikuussa 2019 Kodýtek teki seuran kanssa vuoden mittaisen jatkosopimuksen. Saman vuoden joulukuussa hänen sopimustaan jatkettiin vuodella kevääseen 2021 saakka.

Kaudella 2020–2021 Kodýtek teki Extraligan yhden kauden piste-ennätyksensä tehoilla 20+15=35, joilla hän oli Plzeňin toiseksi paras pistemies Milan Gulašin jälkeen. Kodýtek jakoi koko liigan maalipörssin kahdeksannen sijan HK Hradec Královén Radek Smoleňákin ja HC Kometa Brnon Peter Schneiderin kanssa. Hän sijoittui myös Extraligan tehotilastossa toiseksi edellään vain HC Sparta Prahan Martin Jandus. Kodýtek muodosti Plzeňissä toimivan hyökkäysketjun Petr Strakan ja Jan Eberlen kanssa toimivan hyökkäysketjun, joka sai lempinimen *Rafani*. Tammikuussa 2021 Kodýtek teki seuran kanssa kaksivuotisen jatkosopimuksen.

Kodýtek nousi kaudella 2021–2022 Plzeňin varakapteeniksi. Kaudella 2022–2023 hän oli joukkueen paras pistemies ja maalintekijä tehoilla 15+19=34. Kodýtekin kausi päättyi kuitenkin loukkaantumiseen helmikuussa 2023.

Kodýtek siirtyi kaudeksi 2023–2024 vuoden mittaisella sopimuksella SM-liigajoukkue Tampereen Ilvekseen.

### Maajoukkueura

Kodýtek pelasi alle 20-vuotiaiden MM-kilpailuissa vuonna 2018 sekä alle 18-vuotiaiden MM-kilpailuissa vuonna 2016. Hän pelasi myös alle 18-vuotiaiden Ivan Hlinkan muistoturnauksessa vuonna 2015. Kodýtek pelasi myös World Junior A Challengessa vuosina 2015 ja 2016. Hän edusti myös Tšekin alle 17-vuotiaiden maajoukkuetta Euroopan nuorten olympiafestivaaleilla vuonna 2015, jolloin hän voitti hopeaa. Kodýtek pelasi myö Yhteensä Kodýtek on pelannut 38 nuorten ja 73 poikien maaottelua.

Tšekin A-maajoukkueessa Kodýtek on pelannut 25 ottelua tehopistein 2+11=13. Hän teki A-maajoukkuedebyyttinsä Channel One Cupissa 17. joulukuuta 2020 Moskovan TsSKA Arenassa Suomea vastaan. Kodýtek merkittiin Tšekin 13. hyökkääjäksi. Ensimmäisen A-maajoukkuemaalinsa hän teki 24. huhtikuuta 2021 Jindřichův Hradecissa pelatussa harjoitusottelussa alivoimalla Itävaltaa vastaan. Kodýtek sai ottelussa myös kakkossyöttöpisteen Jakub Flekin tekemään maaliin.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2015–2016 | HC Plzeň | Tšekki U20 | 19 | 12 | 20 | 32 | 8 | 11 | 7 | 5 | 12 | 18 | U18 | 5 | 0 | 0 | 0 | 4 |
| 2016–2017 | HC Plzeň | Tšekki U20 | 20 | 5 | 27 | 32 | 47 | 13 | 3 | 16 | 19 | 8 |
|  | HC Plzeň | ČEL | 24 | 3 | 3 | 6 | 2 | 3 | 0 | 0 | 0 | 0 |
|  | HC Klatovy | Tšekki II | 4 | 2 | 2 | 4 | 2 | 1 | 0 | 0 | 0 | 2 |
| 2017–2018 | HC Plzeň | Tšekki U20 | 9 | 2 | 10 | 12 | 6 | 4 | 2 | 3 | 5 | 8 | JMM | 7 | 0 | 3 | 3 | 4 |
|  | HC Plzeň | ČEL | 29 | 3 | 3 | 6 | 8 | 3 | 0 | 0 | 0 | 0 |
|  | HC Litoměřice | Tšekki I | 9 | 1 | 3 | 4 | 4 | – | – | – | – | – |
|  | HC Klatovy | Tšekki II | 4 | 2 | 8 | 10 | 0 | – | – | – | – | – |
| 2018–2019 | HC Plzeň | ČEL | 52 | 9 | 14 | 23 | 10 | 13 | 1 | 1 | 2 | 2 |
| 2019–2020 | HC Plzeň | ČEL | 52 | 6 | 9 | 15 | 32 | – | – | – | – | – |
| 2020–2021 | HC Plzeň | ČEL | 50 | 20 | 15 | 35 | 22 | 3 | 1 | 0 | 1 | 2 |
| 2021–2022 | HC Plzeň **(A)** | ČEL | 53 | 6 | 16 | 22 | 41 | 5 | 0 | 1 | 1 | 4 |
| 2022–2023 | HC Plzeň | ČEL | 44 | 15 | 19 | 34 | 16 | – | – | – | – | – |
| 2023–2024 | Ilves | SM-liiga | 59 | 20 | 17 | 37 | 24 | 5 | 1 | 2 | 3 | 8 |
| 7 kautta | yhteensä | ČEL | 304 | 62 | 79 | 141 | 131 | 27 | 2 | 2 | 4 | 8 |

Lähteet
-------

* Petr Kodýtek The Internet Hockey Databasessa (englanniksi)
* Petr Kodýtek Eurohockey-sivustolla (englanniksi)
* Petr Kodýtek *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Petr Kodýtek *Elite Prospects*. Everysport Media Group AB.  (englanniksi)
2. ↑  Elite Prospects - Czechia U16 Stats 2013-2014 *eliteprospects.com*. Everysport Media Group AB. Viitattu 25.8.2023. (englanniksi)
3. ↑  Elite Prospects - Award - Czechia U16 Most Power Play Goals *eliteprospects.com*. Everysport Media Group AB. Viitattu 25.8.2023. (englanniksi)
4. ↑  Elite Prospects - HC Plzen U16 *eliteprospects.com*. Everysport Media Group AB. Viitattu 25.8.2023. (englanniksi)
5. ↑  Elite Prospects - Czechia U16 Stats 2013-2014 *eliteprospects.com*. Everysport Media Group AB. Viitattu 25.8.2023. (englanniksi)
6. ↑  Elite Prospects - Czechia U20 Stats 2016-2017 *eliteprospects.com*. Everysport Media Group AB. Viitattu 25.8.2023. (englanniksi)
7. ↑  Matches *championshockeyleague.com*.  8.9.2016. Champions Hockey League (CHL) AG. Viitattu 25.8.2023. (englanniksi)
8. ↑  Matches *championshockeyleague.com*.  11.10.2016. Champions Hockey League (CHL) AG. Viitattu 25.8.2023. (englanniksi)
9. ↑  Rozestavení: HC Škoda Plzeň - HC Sparta Praha, 16.10.2016 *hokej.cz*.  16.10.2016. BPA sport marketing a.s. ve spolupráci s eSports.cz, s.r.o. Viitattu 25.8.2023. (tšekiksi)
10. ↑  HC Škoda Plzeň - HC Sparta Praha, 16.10.2016 *hokej.cz*.  16.10.2016. BPA sport marketing a.s. ve spolupráci s eSports.cz, s.r.o. Viitattu 25.8.2023. (tšekiksi)
11. ↑  HC Kometa Brno - HC Škoda Plzeň, 30.10.2016 *hokej.cz*.  30.10.2016. BPA sport marketing a.s. ve spolupráci s eSports.cz, s.r.o. Viitattu 25.8.2023. (tšekiksi)
12. ↑  HC Škoda Plzeň - HC Olomouc, 30.03.2019 *hokej.cz*.  30.3.2019. BPA sport marketing a.s. ve spolupráci s eSports.cz, s.r.o. Viitattu 25.8.2023. (tšekiksi)
13. ↑  Petr Kodýtek a Jan Eberle i nadále indiány! *hcplzen.cz*.  14.1.2019. HC Plzeň 1929 a.s. Viitattu 25.8.2023. (tšekiksi)
14. ↑  Kodýtek a Pour prodloužili v HC Škoda Plzeň *hcplzen.cz*.  4.12.2019. HC Plzeň 1929 a.s. Viitattu 25.8.2023. (tšekiksi)
15. ↑  Elite Prospects - HC Plzeň *eliteprospects.com*. Everysport Media Group AB. Viitattu 25.8.2023. (englanniksi)
16. ↑  Elite Prospects - Czechia Stats 2020-2021 *eliteprospects.com*. Everysport Media Group AB. Viitattu 25.8.2023. (englanniksi)
17. ↑  Elite Prospects - Czechia Stats 2020-2021 *eliteprospects.com*. Everysport Media Group AB. Viitattu 25.8.2023. (englanniksi)
18. ↑  Petr Kodýtek *hcplzen.cz*. HC Plzeň 1929 a.s. Viitattu 25.8.2023. (tšekiksi)
19. ↑  Picka, Jan; Mužíková, Julie: Na hodnocení je brzo, ale jsme na dobré cestě, říká Petr Kodýtek *hcplzen.esports.cz*.  1.10.2020. HC ŠKODA PLZEŇ & eSports.cz, s.r.o. Viitattu 25.8.2023. (tšekiksi)
20. ↑  HC Škoda Plzeň prodloužil smlouvy s Petrem Kodýtkem a Lukášem Kaňákem o další dva roky *hcplzen.cz*.  18.1.2021. HC Plzeň 1929 a.s. Viitattu 25.8.2023. (tšekiksi)
21. ↑  Elite Prospects - HC Plzeň *eliteprospects.com*. Everysport Media Group AB. Viitattu 25.8.2023. (englanniksi)
22. ↑  Sopr, Karel: Potíž Indiánů. V závěru základní části se musí obejít bez Kodýtka *plzensky.denik.cz*.  13.2.2023. VLTAVA LABE MEDIA a.s. Viitattu 25.8.2023. (tšekiksi)
23. ↑  Ilvekselle neljätoista pelaajasopimusta *ilves.com*.  8.5.2023. Ilves-Hockey Oy. Viitattu 25.8.2023.
24. ↑  Petr Kodýtek *hokej.cz*. BPA sport marketing a.s. ve spolupráci s eSports.cz, s.r.o. Viitattu 25.8.2023. (tšekiksi)
25. ↑  Finsko - Česko *isport.blesk.cz*.  17.12.2020. CZECH NEWS CENTER a.s. Viitattu 25.8.2023. (tšekiksi)
26. ↑  Česko - Rakousko, 24.04.2021 *hokej.cz*.  24.4.2021. BPA sport marketing a.s. ve spolupráci s eSports.cz, s.r.o. Viitattu 25.8.2023. (tšekiksi)

Ilves – SM-liiga
3 Friman (**C**) |
5 Heinonen |
6 Soini |
8 Niku |
10 Suomi (**A**) |
12 Mäntykivi |
15 Virtanen |
17 Ratinen |
18 Meskanen |
19 Kos |
20 O’Leary |
21 Bau |
22 Hietaniemi |
25 Grégoire |
28 Päkkilä |
31 Málek |
32 Ikonen (**A**) |
33 Nyman |
36 Bizoň |
36 Hamrla |
37 Gunnarsson |
43 Latvala |
44 Clendening |
51 Järventie |
52 Könönen |
53 Pelli |
55 Svozil |
56 Rautanen |
57 Parikka |
83 Stránský |
86 Kodýtek |
89 Palve |
97 Mašín  

Valmentajat Pennanen – Saarinen – Merikivi – Tanska – Näppilä – Korhonen – Peltomaa